18.9.2023.
HR
Službeni list Europske unije
L 229/33
3.
Svaku zajedničku nabavu koja se provodi nakon rasprava iz stavka 2. točke (a) podtočke iii.
države članice provode u skladu s pravilima utvrđenima u člancima 38. i 39.
Direktive 2014/24/EU Europskog parlamenta i Vijeća (31) te u člancima 56. i 57.
Direktive 2014/25/EU Europskog parlamenta i Vijeća (32).
Članak 23.
Proglašenje kriznog stanja 1.
Smatra se da poluvodička kriza nastaje ako:
(a) postoje ozbiljni poremećaji u lancu opskrbe poluvodičima ili ozbiljne prepreke trgovini poluvodičima unutar Unije koji uzrokuju znatne nestašice poluvodiča, međuproizvoda ili sirovina ili prerađenih materijala; i (b) takve znatne nestašice sprečavaju opskrbu, popravak ili održavanje osnovnih proizvoda koje upotrebljavaju kritični sektori u mjeri u kojoj bi to imalo ozbiljan štetan učinak na funkcioniranje kritičnih sektora zbog njihova utjecaja na društvo, gospodarstvo i sigurnost Unije. 2.
Ako Komisija u skladu s člankom 22. stavkom 2. postane svjesna moguće poluvodičke krize, procjenjuje jesu li ispunjeni uvjeti iz stavka 1. ovog članka.
Pri toj procjeni uzimaju se u obzir mogući pozitivni i negativni učinci te posljedice kriznog stanja na Unijinu industriju poluvodiča i kritične sektore.
Ako se tom procjenom pruže konkretni i pouzdani dokazi, Komisija može nakon savjetovanja s Europskim odborom za poluvodiče Vijeću predložiti da proglasi krizno stanje. 3.
Vijeće može, odlučujući kvalificiranom većinom, proglasiti krizno stanje provedbenim aktom Vijeća.
Trajanje kriznog stanja određuje se u provedbenom aktu i ne premašuje 12 mjeseci.
Komisija redovito, a u svakom slučaju svaka tri mjeseca, izvješćuje Europski odbor za poluvodiče i Europski parlament o kriznom stanju. 4.
Prije isteka razdoblja na koje je proglašeno krizno stanje Komisija procjenjuje je li primjereno produljiti krizno stanje.
Ako se tom procjenom pruže konkretni i pouzdani dokazi da su uvjeti za proglašenje kriznog stanja još uvijek ispunjeni, Komisija može nakon savjetovanja s Europskim odborom za poluvodiče Vijeću predložiti da produlji krizno stanje.
Vijeće može, odlučujući kvalificiranom većinom, produljiti krizno stanje provedbenim aktom Vijeća.
Trajanje produljenja ograničeno je i određuje se u provedbenom aktu Vijeća.
Komisija može predložiti produljenje kriznog stanja jednom ili češće ako je to propisno opravdano. 5.
Tijekom kriznog stanja Komisija nakon savjetovanja s Europskim odborom za poluvodiče procjenjuje primjerenost prijevremenog prekida kriznog stanja.
Ako to proizlazi iz procjene, Komisija može predložiti Vijeću da prekine krizno stanje.
Vijeće može prekinuti krizno stanje provedbenim aktom Vijeća. 6.
Tijekom kriznog stanja Komisija na zahtjev države članice ili na vlastitu inicijativu prema potrebi saziva izvanredne sastanke Europskog odbora za poluvodiče.
(31) Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL L 94, 28.3.2014., str. 65.)
(32) Direktiva 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ, (SL L 94, 28.3.2014., str. 243.)